Odd-Bjørn Hjelmeset

Odd-Bjørn Hjelmeset (født 1971) er en norsk tidligere langrennsløper som representerte Fjellhug/Vereide Hyen IL. Han ble regnet som spesialist i klassisk stil, og i VM 2007 i Sapporo vant han sitt eneste individuelle VM-gull, på klassisk 50 km fellesstart. Han har også tre VM-gull i stafett. Han avsluttet sin karriere 10. mars 2012 med nettopp 50 km klassisk i Holmenkollen.

Hjelmeset har siden 2013 jobbet som ekspert for TV 2, og har blant annet har vært med på Camp Falun i forbindelse med Ski-VM 2015 og Camp Kollen under VM i skiskyting 2016.

 Bakgrunn og karrière 
Hjelmeset er oppvokst på Vereide i Gloppen kommune, nærmere bestemt på gården Hjelmeset ved Anda nordvest i kommunen ved Nordfjorden, og er nest eldst av fire søsken. Skifamilien Hjelmeset er en idrettsfamilie. Odd-Bjørns sønn, Lars Agnar Hjelmeset ble juniorverdensmester i stafett i 2021. Odd-Bjørns yngre bror, Roar, var landslagstrener for det norske sprintlandslaget for kvinner fra 2016 til mai 2018. Han har også vært langrennsløper og deltatt på Fjellhug/Vereide Hyen ILs stafettlag i NM flere ganger. Kusinen på begge sider, Bodil Hjelmeset, som vokste opp på nabogården like ved Sandane lufthavn, er en av Norges beste spydkastere gjennom tidene (nummer 10 per 2013), og har fem sølvmedaljer fra NM.

Fra 1987 til 1990 gikk Hjelmeset på idrettsfag ved Firda videregående skole og fikk der dyrket allsidighet som utøver. 
Hjelmeset ble juniorverdensmester i langrenn på 4 × 10 km stafett i Reit im Winkl i 1991. Svein Tore Samdal, Anders Eide og Thomas Alsgaard gikk de tre andre etappene.https://skisport365.com/ski/resultat.php?lop=1001

Han har flere medaljer i friidrett, i tillegg til sin karriere som skiløper. Han fikk bronse på 3000 meter hinder i NM i friidrett 1996 og 1999, og han fikk sølv i NM i motbakkeløp i 2005.NM vinnere menn 1897-2011, besøkt 12. mai 2012.

Hjelmeset var en periode samboer med skiesset Bente Martinsen, og arbeidet da for Odd Martinsen i Fischer Norge. Han flyttet deretter til Lillehammer. Han er i dag bosatt i Nittedal nær Lillomarka, er gift og har 3 barn.

I 2007 var han ansatt som sponsoransvarlig hos sin egen sponsor, Terra-Gruppen. Fra 2013 tok han over som sponsorsjef i frukt og grønt grossisten BAMA Gruppen. Han tok da over etter stillingen etter alpinisten Astrid Lødemel.Aftenposten (20. mai 2013): Odd-Bjørn Hjelmeset ny sponsorsjef i Bama Fra 2017 til 2019 var han idretts- og markedssjef i Norges Skiskytterforbund.Hjelmeset må slutte som idrettssjef i skiskytterforbundet. Nettavisen. Besøkt 18. februar 2020

 Meritter 
 Verdenscupen 
Hjelmeset debuterte i verdenscupen 13. mars 1993, på 50 km i Holmenkollen. Han fikk sin første pallplassering fem år senere, 14. mars 1998, med andreplass på samme distanse, også da i Kollen.

Sesongen 1999/2000 kom han på tredjeplass sammenlagt i verdenscupen, og på andreplass i sprintcupen. Per 2008 har han vunnet åtte individuelle enkeltrenn i verdenscupen, hvorav fire i sprint. I tillegg har han tre verdenscupseire med det norske stafettlaget. Han har per 2008 28 pallplasseringer i verdenscupen, hvorav ni er på stafetter.

 Individuelle seire 
 Nr. Dato Sted Øvelse 1.  27. november 1999   Kiruna  10 km klassisk 2.  28. februar 2000   Stockholm  Sprint klassisk 3.  8. mars 2000   Oslo  Sprint klassisk 4.  25. november 2000    Beitostølen  15 km klassisk 5.  1. februar 2001   Asiago  Sprint klassisk 6.  22. januar 2006   Oberstdorf  Sprint klassisk 7.  11. mars 2007   Lahtis  15 km klassisk 8.  17. mars 2007    Holmenkollen  50 km klassisk

 Stafettseire 
 Nr. Dato Sted Øvelse 1. 9. desember 2000  Santa Caterina 4 × 5 km stafett 2. 7. november 2001  Kuopio 4 × 10 km stafett 3. 12. desember 2004  Lago di Tesero 4 × 10 km stafett 4. 20. mars 2005  Falun 4 × 10 km stafett 5. 25. mars 2007  Falun 4 × 10 km stafett

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 1992/93  2  98.  –  –  –  – 1993/94  –  –  –  –  –  – 1994/95  6  75.  –  –  –  – 1995/96  31  48.  –  –  –  – 1996/97  72  38.  22  34.  50  26. 1997/98  149  20.  129  11.  20  47. 1998/99  246  17.  35  29.  246  11. 1999/2000  586  3.  73 245  17. * 5.  268  2. 2000/01  439  5.  –  –  136  13. 2001/02  171  25.  –  –  1  74. 2002/03  199  25.  –  –  68  26. 2003/04  172  35.  101  34.  71  26. 2004/05  288  14.  164  17.  124  19. 2005/06  259  18.  89  39.  170  14. 2006/07  479  5.  348  3.  131  16. 2007/08  337  18.  239  12.  62  40. 2008/09  74  72.  74  45.  –  – 2009/10  48  98.  48  57.  –  – 2010/11  18  124.  18  76.  –  –
* distansecupen var delt mellom langdistanse og mellomdistanse

 VM 
Under VM 2007 i Sapporo vant han sitt første individuelle VM-gull, da han spurtbeseiret Frode Estil på 50 km klassisk fellesstart. Dette til tross for at Hjelmeset underveis i løpet måtte bytte ski. To uker senere vant han den klassiske femmila i Holmenkollen etter en spennende duell med tyskeren Tobias Angerer.

Hjelmeset ble tildelt Holmenkollmedaljen for sin prestasjon i Holmenkollen i 2007. Under Idrettsgallaen 2008 5. januar fikk han folkets pris som «Årets navn», etter en stor sesong.

 Resultat 
KonkurranseSprintLagsprint10 km15 kmDuatlon *30 km50 km4 x 10 km stafett 2009 LiberecDeltok ikkeDeltok ikke  15.-plass KDeltok ikkeDeltok ikke Gull 2 2007 Sapporo 7.-plass K Deltok ikke Deltok ikkeDeltok ikke Gull K  Gull 1 2005 Oberstdorf 5.-plass K Deltok ikke Deltok ikke  DNF Bronse K  Gull 2 2003 Val di FiemmeDeltok ikke  10.-plass K  DNF 8.-plass KDeltok ikkeDeltok ikke 2001 LahtisDeltok ikke  Bronse K Deltok ikke 5.-plass KDeltok ikkeDeltok ikke 1999 RamsauDeltok ikke  Bronse K  17.-plassDeltok ikke 28.-plass K Deltok ikke
* Duatlon refererer i 1999 til 10 km klassisk med intervallstart etterfulgt av 15 km fristil med jaktstart. I 2003 var løpet 10 + 10 km, mens det fra 2005 ble 15 + 15 km, samtidig som distansen 30 km gikk ut.

 OL 
Hjelmeset har deltatt i tre olympiske leker, med to pallplasser totalt, bronse på 50 km klassisk under OL 2002 i Salt Lake City og sølv i 4 x 10 kilometer stafett under OL 2010 i Vancouver. I stafetten i Vancouver gikk han andre etappe. Han gikk ut på fjerdeplass, 4,3 sekunder bak Finland som ledet, men slet med is under skiene, og vekslet på sjetteplass, 34,3 sekunder bak Sverige som da ledet. Hjelmeseths kommentar «jeg fikk is i rubben» er i ettertid blitt stående som et uttrykk å bruke når man skal bortforklare seg.

 Friidrett 
Hjelmeset har også bakgrunn fra friidrett og har to bronsemedaljer fra NM på 3000 meter hinder (1996 og 1999). Han har kretsrekord for Sogn og Fjordane på distansen med tiden 8.54,42, satt i forbindelse med NM-bronsen 6. august 1999. I friidrett representerer han Gloppen Friidrettslag.

 Oppmerksomhet 
Hjelmesets historie er fortalt i boka 50 idrettsheltar frå Sogn og Fjordane, fra 2017, av NRK-journalist Rune Fossum Lillesvangstu.

 Se også 
 Liste over kjente elever ved Firda videregående skole

 Referanser 

 Eksterne lenker 





Kategori:Norske langrennsløpere
Kategori:Norske langdistanseløpere
Kategori:Norske motbakkeløpere
Kategori:Norske hinderløpere
Kategori:Juniorverdensmestere i langrenn
Kategori:Verdensmestere i langrenn
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Norgesmestere i langrenn
Kategori:Vinnere av Egebergs Ærespris
Kategori:Deltakere for Norge under Ski-VM 1999
Kategori:Deltakere for Norge under Ski-VM 2001
Kategori:Medaljevinnere under Vinter-OL 2002
Kategori:Deltakere for Norge under Vinter-OL 2002
Kategori:Langrennsløpere under Vinter-OL 2002
Kategori:Deltakere for Norge under Ski-VM 2003
Kategori:Deltakere for Norge under Ski-VM 2005
Kategori:Deltakere for Norge under Vinter-OL 2006
Kategori:Langrennsløpere under Vinter-OL 2006
Kategori:Deltakere for Norge under Ski-VM 2007
Kategori:Deltakere for Norge under Ski-VM 2009
Kategori:Medaljevinnere under Vinter-OL 2010
Kategori:Deltakere for Norge under Vinter-OL 2010
Kategori:Langrennsløpere under Vinter-OL 2010
Kategori:Vinnere av Holmenkollmedaljen
Kategori:Langrennsløpere tilknyttet Birkebeinerrennet
Kategori:Friidrettsutøvere for Gloppen FIL
Kategori:Personer fra Gloppen kommune
Kategori:Norske idrettsledere
Kategori:Mesternes Mester-deltakere
Kategori:Olympiske medaljevinnere i langrenn
Kategori:Friidrettsutøvere for Fjellhug/Vereide IL
Kategori:Familien Hjelmeset
Kategori:Alumni fra Firda videregående skole
Kategori:Norske realitydeltakere